b"\n_START_ARTICLE_\nNegre cimarr\xc3\xb3n\n_START_SECTION_\nHist\xc3\xb2ria\n_START_PARAGRAPH_\nAl Nou M\xc3\xb3n, tan aviat com l'any 1512, els esclaus negres s'escapaven dels seus amos espanyols i portuguesos i es van unir o no amb ind\xc3\xadgenes per a tenir una vida pr\xc3\xb2pia.  Francis Drake va allistar diversos cimarrons durant les seves campanyes contra els espanyols.  ja el 1655, els esclaus fugitius van formar les seves pr\xc3\xb2pies comunitats a l'interior de Jamaica, i cap al segle XVIII, Nanny Town i altres viles van lluitar perqu\xc3\xa8 es reconegu\xc3\xa9s la seva independ\xc3\xa8ncia._NEWLINE_Els negres cimarrons en el cas d'algunes illes del Carib van formar bandes i campaments armats. Nom\xc3\xa9s en algunes de les illes m\xc3\xa9s grans aquestes comunitats van ser econ\xc3\xb2micament viables conreant la terra i ca\xc3\xa7ant._NEWLINE_En el cas d'Haiti les comunitats de negres cimarrons van tenir molta influ\xc3\xa8ncia en la independ\xc3\xa8ncia del pa\xc3\xads amb sis anys de rebel\xc2\xb7lions pr\xc3\xa8vies a la revoluci\xc3\xb3 final._NEWLINE_A Cuba, els negres cimarrons establiren comunitats a les muntanyes ajuntant-se amb els Ta\xc3\xadnos.  A Puerto Rico l'espessa vegetaci\xc3\xb3 de les muntanyes ajud\xc3\xa0 als negres fugitius a restar amagats i tamb\xc3\xa9 es van mesclar amb els ind\xc3\xadgenes._NEWLINE_Encara queden comunitats provinents d'aquells fugitius com per exemple a Vi\xc3\xb1ales, Cuba i a Adjuntas, Puerto Rico."